open-index/open-wikipedia-markdown huggingface dataset:
সিসি স্পেসেক

**ম্যারি এলিজাবেথ "সিসি" স্পেসেক** (; উচ্চারণ:/ˈspeɪsɛk/; জন্ম: ২৫ ডিসেম্বর ১৯৪৯) হলেন একজন মার্কিন অভিনেত্রী ও গায়িকা। কর্মজীবনে তিনি একটি একাডেমি পুরস্কার, তিনটি গোল্ডেন গ্লোব পুরস্কার, দুটি ক্রিটিকস চয়েস চলচ্চিত্র পুরস্কার, একটি স্ক্রিন অ্যাক্টরস গিল্ড পুরস্কারসহ একাধিক পুরস্কার অর্জন করেন এবং চারটি বাফটা পুরস্কার, তিনটি প্রাইমটাইম এমি পুরস্কার ও একটি গ্র্যামি পুরস্কারের মনোনয়ন লাভ করেন।

স্পেসেক ব্রায়ান ডা পালমার *ক্যারি* (১৯৭৬) ছবিতে ক্যারি হোয়াইট চরিত্রে অভিনয় করে সুখ্যাতি অর্জন করেন এবং এই কাজের জন্য শ্রেষ্ঠ অভিনেত্রী বিভাগে তার প্রথম একাডেমি পুরস্কারের মনোনয়ন লাভ করেন। *ওয়েলকাম টু এল.এ.* (১৯৭৬) ও রবার্ট আল্টম্যানের *থ্রি উইমেন* (১৯৭৭)-এর মত সমাদৃত চলচ্চিত্রে অভিনয়ের পর তিনি *কোল মাইনার্স ডটার* (১৯৮০) চলচ্চিত্রে লরেটা লিন চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন। তার অন্যান্য অস্কারের মনোনয়ন আসে *মিসিং* (১৯৮২), *দ্য রিভার* (১৯৮৪), *ক্রাইমস অব দ্য হার্ট* (১৯৮৬) ও *ইন দ্য বেডরুম* (২০০১) ছবিতে অভিনয়ের জন্য। তার অভিনীত অন্যান্য উল্লেখযোগ্য চলচ্চিত্রসমূহ হল *র‍্যাজেডি ম্যান* (১৯৮১), *জেএফকে* (১৯৯১), *অ্যাফ্লিকশন* (১৯৯৭), *দ্য স্ট্রেইট স্টোরি* (১৯৯৯), *টাক এভারলাস্টিং* (২০০২), *নাইন লাইভস* (২০০৫), *দ্য হেল্প* (২০১১), এবং *দ্য ওল্ড ম্যান অ্যান্ড দ্য গান* (২০১৮)। স্পেসেক টেলিভিশনে *দ্য গুড ওল্ড বয়েজ* (১৯৯৫), *লাস্ট কল* (২০০২) ও *বিগ লাভ* (২০১১)-এ অভিনয় করে তিনটি প্রাইমটাইম এমি পুরস্কারের মনোনয়ন লাভ করেন। এছাড়া তিনি নেটফ্লিক্সের থ্রিলার ধারাবাহিক *ব্লাডলাইন* (২০১৫-২০১৭)-এ স্যালি রেবার্ন চরিত্রে অভিনয় করেন। ২০১৮ সাল থেকে তাকে হুলুর মনস্তাত্ত্বিক ভীতিপ্রদ ওয়েব ধারবাহিক *ক্যাসল রক*-এ রুথ ডিভার চরিত্রে শ্রেষ্ঠাংশে অভিনয় করতে দেখা যাচ্ছে।

## তথ্যসূত্র

## বহিঃসংযোগ

* 

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:চেক বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:অ্যাক্টর্স স্টুডিওর অভিনয়শিল্পী
বিষয়শ্রেণী:টেক্সাসের অভিনেত্রী
বিষয়শ্রেণী:টেক্সাসের গীতরচয়িতা
বিষয়শ্রেণী:মার্কিন কান্ট্রি গায়িকা
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:আটলান্টিক রেকর্ডসের শিল্পী
বিষয়শ্রেণী:ব্রিটিশ বংশোদ্ভূত অভিনেত্রী
বিষয়শ্রেণী:আইরিশ বংশোদ্ভূত অভিনেত্রী
বিষয়শ্রেণী:জার্মান বংশোদ্ভূত অভিনেত্রী
বিষয়শ্রেণী:শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
গ্নুনেট

[thumb|[ক্রিস্টিয়ান গ্রোথোফ, গ্নুনেটের ম্যানটেইনার]] 
**গ্নুনেট** () বিকেন্দ্রিক, পিয়ার-টু-পিয়ার নেটওয়ার্কিঙের জন্যে সফটওয়্যার ফ্রেমওয়ার্ক এবং প্রাতিষ্ঠানিক গ্নু প্যাকেজ। এ ফ্রেমওয়ার্ক লিংক এনক্রিপশন, পিয়ার ডিস্কভারি, রিসোর্স লোকেশন, অনেকগুলো ট্রান্সপোর্টের মাধ্যমে যোগাযোগ (যেমন টিসিপি, ইউডিপি, এইচটিটিপি, এইচটিটিপিএস) এবং রাউটিং, মাল্টিকাস্ট ও নেটওয়ার্ক সাইজ এস্টিমেশনের জন্যে অন্যান্য প্রাথমিক পিয়ার-টু-পিয়ার অ্যালগরিদম ধারণ করে।

গ্নুনেটের প্রাথমিক নেটওয়ার্ক টপোলজি হলো মেশ নেটওয়ার্ক। গ্নুনেটে ডিস্ট্রিবিউটেড হ্যাশ টেবল (ডিএইচটি) অন্তর্ভুক্ত রয়েছে যেটি ক্যাডেমলিয়ার একটি এলোমেলো সংস্করণ। গ্নুনেট ফ্রেন্ড-টু-ফ্রেন্ড টপোলজি অপশনও প্রদান করে শুধুমাত্র ব্যবহারকারী বিশ্বস্ত বন্ধুদের মধ্যে সংযোগ সীমাবদ্ধ করে দিতে। ব্যবহারকারীর বন্ধুগণের বন্ধু পরোক্ষভাবে ব্যবহারকারীদের কম্পিউটারের সাথে ফাইল আদান-প্রদান করতে পারে, কখনও এর আইপি ঠিকানা সরাসরি ব্যবহার না করেই।

## তথ্যসূত্র

## বহিঃসংযোগ
* 

বিষয়শ্রেণী:গ্নু প্রকল্পের সফটওয়্যার
বিষয়শ্রেণী:মুক্ত সফটওয়্যার
বিষয়শ্রেণী:বেনামী নেটওয়ার্ক
বিষয়শ্রেণী:ক্রস-প্ল্যাটফর্ম মুক্ত সফটওয়্যার
জেমা ব্যান্ডেড এক

**জেমা ব্যান্ডেড এক** বা **ব্যান্ডেড এক** (বৈজ্ঞানিক নাম: *Halpe zema (Hewitson)*) ‘হেসপেরায়িডি’ (Hespaeriidae) বা স্কিপারস (Skippers) গোত্র ও 'হেসপেরায়িনি'(Hesperiinae) উপ-গোত্রের অন্তর্ভুক্ত ছোট আকৃতির প্রজাপতি। 
## আকার
জেমা ব্যান্ডেড এক এর প্রসারিত অবস্থায় ডানার আকার ৩২-৩৫ মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত জেমা ব্যান্ডেড এক এর উপপ্রজাতি হল-
* *Halpe zema zema* Hewitson, 1877 – Sikkim Zema Banded Ace
## বিস্তার
ভারতে দার্জিলিং, সিকিম থেকে অরুণাচল প্রদেশ ও উত্তর পূর্ব ভারত এবং মায়ানমার এর বিভিন্ন অঞ্চলে এদের দেখা যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

**ডানার উপরিতল** : ডানার উপরিতল কালচে ও লালচে (rufous) বাদামি বর্নের।  সামনের ডানায় ৬ টি বিভিন্ন আকৃতির ছোট ও সাদা অর্ধ-স্বচ্ছ  ডিসকাল ছোপ এবং সেল-এর বহিঃপ্রান্তে  একটি ছোট সাদা ছোপ বর্তমান। পিছনের ডানার নিম্নতলের  ডিসকাল বন্ধনীটি সচ্ছতার কারণে উপরিতলে অস্পষ্টভাবে দৃশ্যমান।

**ডানার নিম্নতল** : ডানার নিম্নতলের রঙ কমলা-হলুদ ও বাদামীতে মেশানো।  সামনের ডানায় শীর্ষভাগে (apex) একসারি সাদা সাব-মার্জিনাল ছোপ চোখে পরে। সামনের ডানার উপরিতলের ডিসকাল ছোপগুলি ও সেল-এর অন্তর্গত ছোপটি সচ্ছতার কারণে নিম্নতলে অস্পষ্টভাবে দৃশ্যমান।

পিছনের ডানায় শীর্ষভাগ (apex) থেকে ১ নং শিরা পর্যন্ত উল্লম্বভাবে বিস্তৃত একটি সুস্পষ্ট ও চওড়া সাদা বা ফ্যাকাশে হলুদ ডিসকাল বন্ধনী বর্তমান। উক্ত বন্ধনীটির ভিতরের কিনারা নিয়মিতভাবে বক্র ও ঢেউ খেলানো এবং বাইরের দিকের কিনারা তীক্ষ্ণভাবে খাঁজকাটা (dentated) বা  বিকীর্ণ।  পিছনের ডানায় কোনো প্রান্তিক (merginal) ছোপ দেখা যায় না। উভয় ডানার নিম্নতলে কোস্টা ও বেসাল বা গোড়ার অংশ ঘনভাবে এবং অন্যান্য অংশ হালকাভাবে কমলা-হলুদ আঁশে ছাওয়া।

স্ত্রী ও পুরুষ নমুনা প্রায় অনুরূপ।  পুরুষ নমুনায় সামনের ডানার উপরিতলে একটি কালচে মার্কা (brand) দেখা যায়। স্ত্রী নমুনায় অনেক ক্ষেত্রে সামনের ডানার উপরিতলে ১বি (1b) শিরামধ্যে (inter- space) ঈষদ  পীতাভ ছোপ (buff spot) চোখে পরে। 

## আচরণ
এই প্রজাতি দ্রুত উড়ান বিশিষ্ট। সাধারণতঃ জঙ্গলের ফাঁকা জায়গায় উজ্জ্বল সূর্যকিরণে এদের উড়তে ও পাতায় বা ডালে বসতে দেখা যায়।  কম উচ্চতাসম্পন্ন পাহাড়ি জঙ্গলে ফাঁকা জায়গায় ঝর্ণার কিনারে নিচু ঝোপঝাড় ও  ডালপালা এদের খুব পছন্দের জায়গা। পাথরের বা মাটির ভিজে ছোপ ও পশু-পাখির বিষ্ঠার উপর এদের প্রায়শই ডানা খুলে বা ভাঁজ করে বসে থাকতে লক্ষ্য করা যায়। স্ত্রী নমুনার দর্শন মেলে কদাচিৎ।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:আসামে প্রাপ্ত হেসপেরায়িডি গোত্রের প্রজাপতি
বিষয়শ্রেণী:এশিয়ার প্রজাপতি
রিদমবক্স (অডিও প্লেয়ার)

**রিদমবক্স** () একটি ফ্রি ও ওপেন সোর্স অডিও প্লেয়ার যেটি ডিজিটাল অডিও ফাইল চালায় ও ব্যবস্থাপনা করে।  রিদমবক্স জিস্ট্রিমার মিডিয়া ফ্রেমওয়ার্ক ব্যবহার করে গ্নোম ডেস্কটপ পরিবেশের অধীনে কাজ করার জন্যে ডিজাইন করা হয়েছে। তবে অন্য ডেস্কটপ পরিবেশের সাথেও এটি কাজ করে।

রিদমবক্স ফেডোরা, উবুন্টু ১২.০৪ এলটিএস সংস্করণ থেকে, এবং ১৮.১ সংস্করণ থেকে লিনাক্স মিন্টের ডিফল্ট অডিও প্লেয়ার।

## তথ্যসূত্র

## বহিঃসংযোগ

*রিদমবক্স ওয়েবসাইট

বিষয়শ্রেণী:২০০১-এর সফটওয়্যার
বিষয়শ্রেণী:মুক্ত অডিও সফটওয়্যার
বিষয়শ্রেণী:মুক্ত মিডিয়া প্লেয়ার
বিষয়শ্রেণী:গ্নোম অ্যাপলিকেশন
বিষয়শ্রেণী:লিনাক্স সফটওয়্যার
আল আইন ফুটবল ক্লাব

**আল আইন ফুটবল ক্লাব** (; আরবি বর্ণান্তরণ: নাদি আল-আইন) অথবা **আল-আইন এফসি** অথবা কেবল **আল-আইন** হচ্ছে একটি পেশাদার ফুটবল দল, যেটি সংযুক্ত আরব আমিরাতের আবুধাবির আল আইন শহরে অবস্থিত। এটি একটি বহু-ক্রীড়াভিত্তিক ক্লাব **আল আইন খেলাধুলা এবং সাংস্কৃতিক ক্লাবের** () বেশ কয়েকটি খেলাধুলা বিভাগের মধ্যে একটি, যেটি সংক্ষিপ্তভাবে **আল আইন এসসিসি** নামেও পরিচিত।

এই ক্লাবটি আল আইনের খেলোয়াড়, বাহরাইনী গ্রুপ অব এক্সচেঞ্জ স্টুডেন্টস এবং সংযুক্ত আরব আমিরাতে কর্মরত সুদানের সম্প্রদায় দ্বারা প্রতিষ্ঠিত হয়েছিল।

আল আইন হচ্ছে সংযুক্ত আরব আমিরাতের সবচেয়ে সফল ক্লাব। ক্লাবটি বেশিরভাগ টুর্নামেন্টের শিরোপা (মোট ৩২টি) নিয়ে দল হিসেবে দ্রুত সারা দেশে জনপ্রিয়তা ও স্বীকৃতি লাভ করেছিল। এপর্যন্ত আল আইন ১৩টি ইউএইএ প্রো-লীগ, ৬টি রাষ্ট্রপতি কাপ, ৩টি ফেডারেশন কাপ, ১টি আরবীয় উপসাগরীয় কাপ, ৫টি সুপার কাপ, ২টি আবুধাবি চ্যাম্পিয়নশিপ কাপ, ১টি যৌথ লীগ কাপ, এমিরাতি-মরক্কো সুপার কাপ, উপসাগরীয় অঞ্চল ক্লাব চ্যাম্পিয়ন্স কাপ এবং এএফসি চ্যাম্পিয়নস লীগ শিরোপ জয়লাভ করেছে। এই ক্লাবটি এএফসি চ্যাম্পিয়নস লীগ জয়ী সংযুক্ত আরব আমিরাতের প্রথম এবং একমাত্র দল।

## সর্বোচ্চ গোলদাতা
*নোট: সকল প্রতিযোগিতায় গোল গণনা করা হয়েছে।*

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট
* ইউএই এবারিয়ান গালফ লীগের ওয়েবসাইটে আল আইন ফুটবল ক্লাব


বিষয়শ্রেণী:১৯৬৮-এ প্রতিষ্ঠিত ফুটবল ক্লাব
বিষয়শ্রেণী:সংযুক্ত আরব আমিরাতের ফুটবল ক্লাব
বিষয়শ্রেণী:এএফসি চ্যাম্পিয়নস লিগ বিজয়ী
একাব্বর হোসেন

**একাব্বর হোসেন** (১২ জুলাই ১৯৫৬ – ১৬ নভেম্বর ২০২১) বাংলাদেশের রাজনীতিবিদ যিনি টাঙ্গাইল-৭ আসনের পরপর চারবার নির্বাচিত সংসদ সদস্য ছিলেন।

## প্রাথমিক জীবন
একাব্বর হোসেন ১২ জুলাই ১৯৫৬ সালে টাঙ্গাইলের মির্জাপুরের পোষ্টকামুরী গ্রামে জন্ম গ্রহণ করেন। তার পিতার নাম ওয়াজউদ্দিন এবং মাতার রেজিয়া বেগম। সরকারী তিতুমীর কলেজে তিনি লেখাপড়া করেন। তিনি ১৯৭৭ সালে ঢাকা বিশ্ববিদ্যালয় থেকে বিএসএস সম্মান ও ১৯৭৮ সালে এমএসএস ডিগ্রী অর্জন করেন।

তার স্ত্রী ঝর্ণা হোসেন। এই দম্পতীর এক ছেলে তাহরীম হোসেন সীমান্ত ও দুই মেয়ে।

## রাজনৈতিক জীবন
তিনি ছাত্রজীবন থেকে ছাত্রলীগের রাজনীতির সাথে জড়িত হন। ১৯৭৩ সালে সরকারী তিতুমীর কলেজে পড়াকালীন সময়ে কলেজ শাখা ছাত্রলীগের সাধারণ সম্পাদকের দায়িত্ব পালন করেন। পরে ১৯৭৬ সালে ঢাকা বিশ্ববিদ্যালয়ের মহসীন হল শাখা ছাত্রলীগের সাধারণ সম্পাদক এবং ১৯৭৮ সালে একই হল শাখা ছাত্রলীগের সভাপতির দায়িত্ব পালন করেন।

তিনি মির্জাপুর উপজেলা কেন্দ্রীয় সমবায় সমিতির তিনবার সভাপতির দায়িত্ব পালন করেন। ১৯৯০ সালে তিনি মির্জাপুর উপজেলা পরিষদের চেয়ারম্যান নির্বাচিত হন। তিনি মির্জাপুর উপজেলা আওয়ামী লীগের সাধারণ সম্পাদকের দায়িত্ব পালন করেন।

২০০১ সালে তিনি অষ্টম জাতীয় সংসদ নির্বাচনে বাংলাদেশ আওয়ামী লীগ মনোনীত প্রার্থী হিসেবে টাঙ্গাইল-৭ আসন থেকে সংসদ সদস্য হিসেবে নির্বাচিত হন। পরে ২০০৮, ২০১৪ ও ২০১৮ সালে অনুষ্ঠিত নবম, দশম ও একাদশ জাতীয় সংসদ নির্বাচনে আওয়ামী লীগের প্রার্থী হিসেবে একই আসন থেকে সংসদ সদস্য নির্বাচিত হন।

তিনি জাতীয় সংসদে সড়ক পরিবহন ও সেতু মন্ত্রণালয় সম্পর্কিত স্থায়ী কমিটির সভাপতি এবং ভূমি মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।

## মৃত্যু
একাব্বর হোসেন ১৬ নভেম্বর ২০২১ সালে ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। তাকে পোষ্টকামুরী নিজ গ্রামের বাড়ির পারিবারিক কবরস্থানে সমাহিত করা হয়।

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:সরকারি তিতুমীর কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:উপজেলা পরিষদের চেয়ারম্যান
শওকত মোমেন শাহজাহান

**শওকত মোমেন শাহজাহান** (১৯৫১-২০১৪) একজন বাংলাদেশী রাজনীতিবিদ ও সংসদ সদস্য। তিনি টাঙ্গাইল-৮ আসন থেকে চারবার সংসদ সদস্য    নির্বাচিত হন।

## প্রাথমিক জীবন
শাহজাহান ১৯৫১ সালে জন্মগ্রহণ করেন। তিনি ময়মনসিংহে বাংলাদেশ কৃষি বিশ্ববিদ্যালয়ে অর্থনীতিতে পড়াশোনা করেন। স্নাতকোত্তরের পর তিনি বাংলাদেশ কৃষি বিশ্ববিদ্যালয়ে লেকচারার হিসেবে কাজ করেন। তিনি সখীপুর আবাসিক মহিলা কলেজের প্রতিষ্ঠাতা ও বাংলাদেশ কৃষি গবেষণা কাউন্সিলের সদস্য।

## রাজনৈতিক জীবন
শওকত মোমেন শাজাহান ১৯৮৬ সালে বাংলাদেশ আওয়ামী লীগের প্রার্থী হিসেবে প্রথম সংসদ সদস্য নির্বাচিত হন। এরপর ১৯৯৯ সালে উপনির্বাচন ৮ম সংসদের সংসদ সদস্য নির্বাচিত হন ও ২০০৮ সালে আবার সংসদ সদস্য নির্বাচিত হন। নবম সংসদে তিনি কৃষি মন্ত্রণালয় সম্পর্কিত সংসদীয় স্থায়ী কমিটির সভাপতি ও মুক্তিযুদ্ধ বিষয়ক মন্ত্রণলায় সম্পর্কিত কমিটির সদস্য হিসেবে দায়িত্ব পালন করেন। ২০১৪ সালে দশম জাতীয় সংসদ নির্বাচনে তিনি বিনা প্রতিদ্বন্দ্বিতায় সংসদ সদস্য নির্বাচিত হন।

## মৃত্যু
শওকত মোমেন শাহজাহান ২০১৪ সালের ২০ জানুয়ারি সখীপুরের নিজ বাসভবনে হূদযন্ত্রের ক্রিয়া বন্ধ হয়ে মৃত্যুবরণ করেন। তাকে সখীপুর আবাসিক মহিলা অনার্স কলেজ চত্বরে তার বাবার কবরের পাশে দাফন করা হয়।

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
রাইনার ভের্নার ফাসবিন্ডার

**রাইনার ভের্নার ফাসবিন্ডার** (জার্মান: [ˈʁaɪ̯nɐ ˈvɛɐ̯nɐ ˈfasˌbɪndɐ]; ৩১ মে ১৯৪৫ - ১০ জুন ১৯৮২) ছিলেন একজন পশ্চিম জার্মান চলচ্চিত্র নির্মাতা, অভিনেতা, নাট্যকার, মঞ্চ পরিচালক, সুরকার, চিত্রগ্রাহক, সম্পাদক ও প্রাবন্ধিক। তাকে নব্য জার্মান চলচ্চিত্র আন্দোলনের পুরোধা ব্যক্তিত্ব ও অনুঘটক হিসেবে গণ্য করা হয়।

তার প্রথম পূর্ণদৈর্ঘ্য চলচ্চিত্র গ্যাংস্টারধর্মী *লাভ ইজ কোল্ডার দ্যান ডেথ* (১৯৬৯) বার্লিন আন্তর্জাতিক চলচ্চিত্র উৎসবে মিশ্র প্রতিক্রিয়া লাভ করে। তার পরের কর্ম *কাৎজেলমাখের* (১৯৬৯) সমালোচকদের কাছ থেকে অল্প প্রশংসা লাভ করে এবং মানহাইম-হাইডেলবার্গ আন্তর্জাতিক চলচ্চিত্র উৎসবে প্রদর্শনের পর পাঁচটি বিভাগে পুরস্কৃত হয়। তার পরবর্তী চলচ্চিত্রগুলো হল বিতর্কিত *পাইওনিয়ার্স ইন ইঙ্গোলস্টাট* (১৯৭১) ও মানুষের অসভ্যতা নিয়ে নির্মিত *উইটি* (১৯৭১)।

তার প্রথম ব্যবসাসফল কাজ হল *দ্য মারচেন্ট অব ফোর সিজনস* (১৯৭২) এবং আন্তর্জাতিক অঙ্গনে সফল কাজ *আলি: ফিয়ার ইটস দ্য সোল* (১৯৭৪), দুটি ছবিই সমকালীন সমালোচকদের চোখে সেরা কাজ হিসেবে বিবেচিত। ফাসবিন্ডারের সবচেয়ে সফল কাজ হল *দ্য ম্যারিজ অব মারিয়া ব্রাউন* (১৯৭৯)। এতে দ্বিতীয় বিশ্বযুদ্ধের ব্যাপ্তির ফলে একজন জার্মান নারীর উত্থান-পতনের চিত্র তুলে ধরা হয়েছে। তার অন্যান্য উল্লেখযোগ্য চলচ্চিত্রসমূহ হল *দ্য বিটার টিয়ারস অব পেট্রা ফন কান্ট* (১৯৭২), *ফক্স অ্যান্ড হিজ ফ্রেন্ডস* (১৯৭৫), *স্যাটান্‌স ব্রিউ* (১৯৭৬), এবং *কোয়েরেল* (১৯৮২), সবকয়টি চলচ্চিত্র গে ও লেসবিয়ান বিষয়বস্তুর উপর নির্মিত।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৪৫-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:২০শ শতাব্দীর জার্মান অভিনেতা
বিষয়শ্রেণী:২০শ শতাব্দীর জার্মান নাট্যকার
বিষয়শ্রেণী:উভকামী অভিনেতা
বিষয়শ্রেণী:জার্মান চলচ্চিত্র অভিনেতা
বিষয়শ্রেণী:জার্মান চলচ্চিত্র পরিচালক
বিষয়শ্রেণী:জার্মান চিত্রনাট্যকার
বিষয়শ্রেণী:জার্মান টেলিভিশন অভিনেতা
বিষয়শ্রেণী:জার্মান নাট্যকার
বিষয়শ্রেণী:জার্মান মঞ্চ অভিনেতা
বিষয়শ্রেণী:জার্মান মঞ্চ পরিচালক
বিষয়শ্রেণী:২০শ শতাব্দীর চিত্রনাট্যকার
বিষয়শ্রেণী:এলজিবিটিকিউ পরিচালক
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:জার্মান চলচ্চিত্র প্রযোজক
বিষয়শ্রেণী:জার্মান টেলিভিশন পরিচালক
বিষয়শ্রেণী:জার্মান উভকামী পুরুষ
গয়েশ্বর চন্দ্র রায়

**বাবু গয়েশ্বর চন্দ্র রায়** বাংলাদেশের একজন রাজনীতিবিদ ও সাবেক প্রতিমন্ত্রী। তিনি বাংলাদেশ জাতীয়তাবাদী দলের (বিএনপি) সর্বোচ্চ নীতিনির্ধারণী ফোরাম ‘স্থায়ী কমিটির’ একজন সদস্য হিসেবে দায়িত্ব পালন করছেন।

## প্রারম্ভিক জীবন
গয়েশ্বর চন্দ্র রায় ১৯৫১ সালের ১ নভেম্বর ঢাকার কেরাণীগঞ্জে জন্মগ্রহণ করেন। তার পিতার নাম জ্ঞানেন্দ্র চন্দ্র রায় ও মাতার নাম সুমতি রায়।

## রাজনৈতিক জীবন
গয়েশ্বর চন্দ্র রায় ছাত্রজীবনে প্রগতিশীল রাজনীতির সাথে যুক্ত ছিলেন। ১৯৭৮ সালে বাংলাদেশ জাতীয়তাবাদী যুবদল গঠিত হলে তিনি যুবদলে যোগদান করেন। পরবর্তীতে যুবদলের সাধারণ সম্পাদকের দায়িত্ব পালন করেন। ১৯৯১ সালে পঞ্চম জাতীয় সংসদ নির্বাচনে বিজয়ী হয়ে বিএনপি সরকার গঠন করার পর তিনি টেকনোক্র্যাট কোটায় তৎকালীন পরিবেশ ও বন মন্ত্রণালয়ের (বর্তমান পরিবেশ, বন ও জলবায়ু পরিবর্তন মন্ত্রণালয়) প্রতিমন্ত্রীর দায়িত্ব পান। এরপর তিনি বিএনপির যুগ্ম মহাসচিব ও পরবর্তীতে স্থায়ী কমিটির সদস্য মনোনীত হন।

২০০৮ সালে নবম জাতীয় সংসদ নির্বাচনে প্রথমবারের মত গয়েশ্বর ঢাকা-৩ আসন থেকে বিএনপির মনোনয়নে জাতীয় সংসদ নির্বাচন করে ৭৮,৮১০ ভোট লাভ করেন এবং আওয়ামী লীগের নসরুল হামিদের কাছে পরাজিত হন। ২০১৮ সালে একাদশ জাতীয় সংসদ নির্বাচনে তিনি পুনরায় একই আসন থেকে বিএনপির মনোনয়ন লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:ঢাকা জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:খালেদা জিয়ার প্রথম মন্ত্রিসভার সদস্য
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:ত্রয়োদশ জাতীয় সংসদ সদস্য
গুনজা, ক্রোয়েশিয়া

**গুনজা** হলো ক্রোয়েশিয়ায় অবস্থিত একটি গ্রাম।

২০১১ সালের আদমশুমারি অনুযায়ী, এর জনসংখ্যা ছিল ৪,২৬৭ জন। যাদের ৫৭.১৩% ক্রোয়াট, ৩৪.৬৯% বসনিয়াক, এবং ৩.৩২% সার্ব বলে নিজেদের ঘোষণা দিয়েছে। বসনিয়ায় যুদ্ধের সময় 
ব্রকোর বহু মুসলিম এবং ক্রোয়াট  অধিবাসী গুনজায় আশ্রয় নেয়। গুনজায় একটি মসজিদ আছে, যা ক্রোয়েশিয়ার স্বল্পসংখ্যক মসজিদগুলোর একটি। ১৮ শতকে পূর্ব বসনিয়া থেকে আগত লোকদের মাধ্যমে এখানে বসতি গড়ে উঠেছিল।

২০১৪ সালে দক্ষিণ-পূর্ব ইউরোপে বন্যায় গুনজা মারাত্মকভাবে ক্ষতিগ্রস্ত হয়। বন্যার ফলে আনুমানিক €৫০ মিলিয়ন ইউরোর সম্পত্তি বিনষ্ট হয়।

## তথ্যসূত্র

বিষয়শ্রেণী:ক্রোয়েশিয়ার গ্রাম
উল্‌ম গির্জা

থাম্ব|উল্‌ম গির্জা (২০০৩)

**উল্‌ম গির্জা** বেলেন-উল্টেমেগ্গ (জার্মানি) রাজ্য উলম শহরে অবস্থিত একটি লুথারান গির্জা। বার্সেলোনা স্পেনের সাগরদা ফ্যামিলিয়া শেষ হওয়ার আগ পর্যন্ত এটিই বিশ্বের সবচেয়ে লম্বা স্থাপন ছিলো এবং বিংশ  শতাব্দীর পূর্বে নির্মিত ৫ম তম লম্বা কাঠামো যার উচ্চতা ছিলো ১৬১.৫ মিটার (৫৩০ ফুট)।

## ইতিহাস
প্যারিশের বাইরের শহর উলমের প্রধান ফটকটিতে নির্মাণ করা হয়েছিল উ্লম গির্জা ১৪   শতাব্দীর সংঘর্ষে শহরটির নাগরিকদের জন্য এটি সমস্যায় হয়েছিল যা শহরটির চার্লস চতুর্থ চতুর্থাংশের অবরোধের দ্বারা উলুমের সাথে জড়িত ছিল। এই প্যারিশ গির্জাটি ৮১৩ সালে শেরলেমেনের রেইসেনাউও মঠের অধীনস্থ ছিল এবং উলমের সংখ্যাগরিষ্ঠরা শহরের দেয়ালের ভিতরে একটি নতুন স্বাধীন গির্জার স্থাপন করতে চেয়েছিলেন। এদিকে শহরের প্রায় ১০,০০০ জন বাসিন্দারা নিজেরাই নির্মাণের জন্য অর্থায়ন করার সিদ্ধান্ত নিয়েছিলো। ১৩৭৭ সালের ১৩ই  জুন উ্লমের মেয়র লুডভিগ ক্রাফ্ট নতুন গির্জার প্রথম ভিত্তি প্রস্তর স্থাপন করেছিলেন। এই চার্চের নকশা তৈরী করেছিলেন হিউচরিচ পালার, যিনি শ্বাভিচ জিমুন্ডের হোলি ক্রস মিনস্টারের স্থপতি। প্রথম পরিকল্পনা ছিল প্রশস্ত হোল্ড গির্জার, প্রশস্ত এবং প্রায় কেন্দ্রীয় নৌপথের মতো উচ্চতর, দক্ষিণে একটি প্রধান স্পিয়ার এবং সিঙ্গার (২৯ মিটার (৯৫ ফুট) দীর্ঘ এবং ১৫ মিটার (৪৯ ফুট) প্রশস্ত।

## চিত্র সমাহার

File:Münster Ulm June 2014001 18.jpg|কেন্দ্রীয় ভবন, অভয়ারণ্য পূর্ব দিকে চিত্র 
Ulm_Münster_Innen_Chorbogen_1.JPG|পরিবর্তিত পরিকল্পনার কারণে নাভি সিংগার এবং aisles চেয়ে অনেক বেশি।
Ulmer_Münster_Nordschiffe_Reichsadler844.jpg|উত্তর পার্শ্ব একটি অতিরিক্ত ধাম দ্বারা দুই পাশ বিভক্ত। 
Muensterplatz Ulm-1643-Merian.jpg|১৬৪৩ সালে উল্ম গির্জা 
Ulm_Münster_1854.jpg|১৮৫৪ সালে উলম গির্জা 
Ulmer Muenster 1887.jpg|১৮৮৭ সালের ছবি
File:Ulm-Muenster-20140719-1446a.jpg|২০১৪ সালে উলম গির্জা ছবি 



চিত্র:Ulmer Münster 3.+4. Joch v N 847.JPG
চিত্র:Ulm-Muenster-ReliefHauptportal-061104.jpg
চিত্র:Ulm-Muenster-SchmerzensMann-061104.jpg
চিত্র:Ulm-Muenster-HochAltar-061104.jpg
চিত্র:Ulm-Muenster-KramerFensterDetail-061209.jpg
চিত্র:Germany Ulm Dragon.jpg
চিত্র:Ulmer Muenster - Blick zur Hauptorgel (West) - 2013.jpg
চিত্র:Ulm-Muenster-ChorGestuehl-061104.jpg
চিত্র:Ulm-Muenster-ChorgestuehlSyrlin-061209.jpg
চিত্র:Ulm-UlmerSpatz-Original.JPG
চিত্র:Glasmalerei der Gotik.png
চিত্র:Ulm-Muenster-BlickZumChor-061104 adj.JPG



File:Ulm Kathedral top.jpg
File:Ulm cathedral gallery.jpg
File:Ulm cathedral panno.jpg
File:Ulm cathedral white gallery.jpg
File:Ulm cathedral colonna.jpg
File:Ulm cathedral outdoor.jpg
File:Ulm cathedral glasses.jpg


## তথ্যসূত্র

বিষয়শ্রেণী:জার্মানির ইতিহাস
বিষয়শ্রেণী:জার্মানির জাতিগোষ্ঠী
বিষয়শ্রেণী:জার্মানির বিশ্ব ঐতিহ্যবাহী স্থান
বিষয়শ্রেণী:প্রাক্তন বিশ্বের সবচেয়ে উঁচু ভবন
বিষয়শ্রেণী:১৮৯০-এ সম্পন্ন রোমান ক্যাথলিক গির্জা
বিষয়শ্রেণী:১৮৯০-এ জার্মানিতে প্রতিষ্ঠিত
বিষয়শ্রেণী:জার্মানির ভূ-চিহ্ন
স্নাইপার

**স্নাইপার** হলেন একজন সামরিক/আধাসামরিক নিপুন লক্ষ্যবিদ যিনি প্রচ্ছন্ন স্থান বা শত্রুর দৃষ্টিসীমার বাইরের অবস্থান থেকে লক্ষ্যভেদ অথবা শত্রুর উপর নজর রাখতে পারে।  সাধারণত স্নাইপারদের বিশেষ প্রশিক্ষণ ও বিশেষ অস্ত্র (হাই প্রেসিশন রাইফেল ও হাই ম্যাগনিফিকেশন অপটিকস) দেয়া হয়।

লক্ষ্যভেদে নৈপুন্যের সাথে সাথে সামরিক স্নাইপারদের অন্য অনেক বিষয়ে প্রশিক্ষণ দেয়া হয়। যার মধ্যে রয়েছে—
সনাক্তকরণ, অনুসরণ, ও লক্ষ্য পরিসর প্রাক্কলন, ছদ্ম-আবরণ বা গোপন অবস্থান, অনুপ্রবেশ,  বিশেষ পরিদর্শন, নজরদারী ইত্যাদি।

## ব্যুৎপত্তি
থাম্ব|কাদাখোঁচা পাখি, যা স্নাইপ নামে পরিচিত
বাংলা কাদাখোঁচা পাখির ইংরেজি প্রতিশব্দ স্নাইপ (Snipe)। ইংরেজি "to snipe" বা এ পাখি শিকারের খেলাটি থেকে স্নাইপার(যা স্নাইপ করে) শব্দটি এসেছে। ১৮২০-এর দশকে "স্নাইপার" শব্দটির ব্যবহার শুরু হয়, যার দ্বারা "লক্ষ্যভেদকারী"কে বোঝানো হতো।

## তথ্যসূত্র

বিষয়শ্রেণী:স্নাইপার
বিষয়শ্রেণী:লক্ষ্যভেদন দক্ষতা
শফিকুল গনি স্বপন

**শফিকুল গনি স্বপন** নীলফামারী জেলায় বসবাসকারী বাংলাদেশের একজন রাজনীতিবিদ ছিলেন। তিনি ২য় ও ৩য় জাতীয় সংসদের সদস্য এবং বাংলাদেশ সরকারের মন্ত্রী ছিলেন। তিনি বাংলাদেশ ন্যাশনাল আওয়ামী পার্টি-বাংলাদেশ ন্যাপ পূর্নগঠন করেন এবং মৃত্যুর পূর্ব পর্যন্ত এর চেয়ারম্যান ছিলেন।

## প্রাথমিক জীবন
স্বপন ১৯৪৮ সালের ১১ সেপ্টেম্বর নীলফামারী জেলার ডিমলা উপজেলার বন্দর খড়িবাড়ী গ্রামে জন্মগ্রহণ করেন। তার পিতা প্রখ্যাত রাজনীতিবিদ মশিউর রহমান যাদু মিয়া জিয়াউর রহমান মন্ত্রীসভার সিনিয়র মন্ত্রী ছিলেন ও মাতা সাবেরা রহমান।

## রাজনৈতিক জীবন
স্বপনের পিতা মশিউর রহমান যাদু মিয়া ১৯৭৯ সালের ১২ই মার্চ নিহত হন। পিতার মৃত্যুর পর রংপুর-১ (বর্তমান নীলফামারী-১) আসনটি শুন্য হলে উপ-নির্বাচনে তিনি অংশগ্রহণ করেন এবং বিজয়ী হয়ে দ্বিতীয় জাতীয় সংসদের সদস্য নির্বাচিত হন। ১৯৮৬ সালের ১লা জানুয়ারি জাতীয় পার্টি গঠিত হলে তিনি জাতীয় পার্টির প্রতিষ্ঠাতা সদস্য ও যুগ্ম মহাসচিব ছিলেন। তৃতীয় জাতীয় সংসদ নির্বাচনে তিনি জাতীয় পার্টির মনোনয়নে রংপুর-৩ এবং নীলফামারী-১ আসন থেকে নির্বাচিত হন।  কিন্তু দলীয় নির্দেশে তিনি সংসদেরংপুর-৩ প্রতিনিধিত্ব করেনপরিণামে। পরিণামে নীলফামারী-১ আসনটি শুন্য হলে উপ-নির্বাচনে তার জৈষ্টবোন মনসুরা মহিউদ্দিন নির্বাচিত হন। তৎকালীন সময়ে, স্বপন এরশাদের মন্ত্রিসভায় বাংলাদেশ সরকারেরপ্রতিরক্ষা প্রতিমন্ত্রী, শ্রম ও কর্মসংস্থান প্রতিমন্ত্রী, যুব ও ক্রীড়া প্রতিমন্ত্রী, বেসামরিক বিমান পরিবহন ও পর্যটন মন্ত্রী, ও গৃহায়ন ও গণপূর্তমন্ত্রী হিসেবে দায়িত্ব পালন করেন। ১৯৯১ সালের সংসদ নির্বাচনে তিনি জাতীয় পার্টি জাতীয় পার্টি মনোনয়ন না পেলে স্বতন্ত্র প্রার্থী হন, কিন্তু নির্বাচনে ১০,১৫৯ ভোট পেয়ে চতুর্থ স্থান অর্জন করেছিলেন। ২০০৬ সালে স্বপন বাংলাদেশ ন্যাশনাল আওয়ামী পার্টি-বাংলাদেশ ন্যাপ পুনর্গঠন করেন এবং পরর্বতীতে তিনি পার্টির চেয়ারম্যান নিযুক্ত হন। ২০০৮ সালে তিনি বাংলাদেশ ন্যাপের মনোনয়নে নীলফামারী-১ আসনে নির্বাচন করে পরাজিত হন।

## ব্যক্তিগত জীবন
স্বপন নাজহাত গনির সাথে বিবাহ বন্ধনে আবদ্ধ হন। নাজহাত গনি বাংলাদেশ ন্যাপের উপদেষ্টা ছিলেন। তার স্ত্রী ২২ জুন ২০১২ সালে মৃত্যুবরণ করেছন। তাদের তিন সন্তান। বড় ছেলে জেবেল রহমান গানি, কণ্যা ফারিয়া গানি, ও পুত্র মশিউর রহমান গানি। জ্যেষ্ঠপুত্র জেবেল রহমান গানি বর্তমানে বাংলাদেশ ন্যাশনাল আওয়ামী পার্টি-বাংলাদেশ ন্যাপ'র চেয়ারম্যান। ছোটপুত্র ব্যারিস্টার মশিউর রহমান গানি একজন আইনজীবী।

## মৃত্যু
শফিকুল গনি স্বপন ২০০৯ সালের ২৩ আগস্ট মৃত্যুবরণ করেন।  জাতীয় সংসদ ভবনের দক্ষিণ প্লাজায় তার একটি জানাজা অনুষ্ঠিত হয়েছিল। 

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:নীলফামারী জেলার রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশের মন্ত্রী
বিষয়শ্রেণী:আবদুস সাত্তারের মন্ত্রিসভার সদস্য
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের বেসামরিক বিমান পরিবহন ও পর্যটন মন্ত্রী
বিষয়শ্রেণী:বাংলাদেশের গৃহায়ন ও গণপূর্তমন্ত্রী
বিষয়শ্রেণী:ন্যাশনাল আওয়ামী পার্টির রাজনীতিবিদ
বিষয়শ্রেণী:নীলফামারী জেলার ব্যক্তি
বিষয়শ্রেণী:বাংলাদেশের যুব ও ক্রীড়া প্রতিমন্ত্রী
বিষয়শ্রেণী:বাংলাদেশী রাজনৈতিক দলের প্রতিষ্ঠাতা
গাবোস

**গাবোস** () ভাকুবার-স্রিজিম বিভাগের একটি গ্রাম, যার জনসংখ্যা ৫১৬ জন।

## তথ্যসূত্র

বিষয়শ্রেণী:ক্রোয়েশিয়ার গ্রাম
বলরামপুর বিধানসভা কেন্দ্র, পুরুলিয়া

**বলরামপুর (বিধানসভা কেন্দ্র)** ভারতের পশ্চিমবঙ্গ রাজ্যের পুরুলিয়া জেলার একটি বিধানসভা কেন্দ্র। এই কেন্দ্রটির আসন ২০১১ সাল থেকে উন্মুক্ত কিন্তু পূর্বে এটি তপসিলি উপজাতির জন্য সংরক্ষিত ছিল।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৯ নং বলরামপুর বিধানসভা কেন্দ্রটি বলরামপুর সমষ্টি উন্নয়ন ব্লক এবং চাকালতোড়, দিমদিহা, ডুরকু, গারাফুসরা, লাগদা এবং সোনাইঝুরি গ্রাম পঞ্চায়েত গুলি পুরুলিয়া-১ সমষ্টি উন্নয়ন ব্লক এবং ছাতু হাঁসা, হেনসলা এবং পাড়া গ্রাম পঞ্চায়েত গুলি  আরসা সমষ্টি উন্নয়ন ব্লক এর অন্তর্গত।

বলরামপুর বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১

 

### ১৯৭৭-২০০৬
২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে, সিপিআই (এম) এর ভান্দু মাঝি বলরামপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের বর্জুরাম রাম সিং সর্দারকে, ২০০১ সালে তৃণমূল কংগ্রেসের লম্বোদর মান্ডিকে, ১৯৯৬ সালে কংগ্রেসের দুলালি মান্ডিকে এবং ১৯৯১ সালে কংগ্রেসের সুভাষ মান্ডিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিক্রম টুডু ১৯৮৭ সালে কংগ্রেসের রসিক চন্দ্র মাঝিকে এবং ১৯৮২ এবং ১৯৭৭ সালে কংগ্রেসের রূপ সিং মাঝিকে পরাজিত করেন।

### ১৯৫৭-১৯৭২
১৯৭২ সালে কংগ্রেসের রূপ সিং মাঝি জয়ী হন। সিপিআই (এম) এর বিক্রম টুডু ১৯৭১ সালে জয়ী হন। ১৯৬৯ এবং ১৯৬৭ সালে লোক সেবক সংঘ এর গোবর্ধন মাঝি/নির্দলের জয়ী হন। এলএসএস এর পাদক মাহাতো ১৯৬২ সালে জয়ী হন। নির্দলের ভীম চন্দ্র মাহাতো ১৯৫৭ সালে জয়ী হন। ১৯৫৭ সালের পূর্বে বলরামপুর কেন্দ্রে আসন বিদ্যমান ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পুরুলিয়া জেলার রাজনীতি
আধাসামরিক বাহিনী

থাম্ব|বর্ডার গার্ড বাংলাদেশ একটি আধাসামরিক বাহিনী।
**আধাসামরিক বাহিনী** বা **প্যারামিলিটারি** বা **লাঠিয়াল বাহিনী** হলো একটি বাহিনী যার সাংগঠনিক গঠন, কার্যপদ্ধতি, প্রশিক্ষণ, উপসংস্কৃতি এবং প্রায়ক্ষেত্রে কার্যক্রমসমূহ পেশাদারী সামরিক বাহিনীর মতো, কিন্তু যেটি আনুষ্ঠানিকভাবে বা আইনিভাবে কোন দেশের সামরিক বাহিনীর অংশ নয়। উদাহরন সরূপ বাংলাদেশের বর্ডার গার্ড বাংলাদেশ এবং বাংলাদেশ আনসার বাহিনী দুইটি আধাসামরিক বাহিনী। 

## প্রকারভেদ
সংজ্ঞানুযায়ী আধাসামরিক বাহিনীর মধ্যে অন্তর্ভুক্ত:
* অনিয়মিত সামরিক বাহিনী: সেনাদল, গেরিলা, বিদ্রোহী, সন্ত্রাসী, ও অন্যান্য।
* রাষ্ট্রীয় সামরিক বাহিনীর সহায়ক বাহিনী: ন্যাশনাল গার্ড, প্রেসিডেনশিয়াল গার্ড, রিপাবলিকান গার্ড, স্টেট ডিফেন্স ফোর্স, হোম গার্ড ও ইম্পেরিয়াল গার্ড
* কিছু পুলিশ বাহিনী, যেমন সোয়াট টিম।
* জেন্ডারম্যারি, যেমন মিশরীয় কেন্দ্রীয় নিরাপত্তা বাহিনী ও রাশিয়ার ন্যাশনাল গার্ড।
* সীমান্ত রক্ষী, যেমন বর্ডার গার্ড বাংলাদেশ।
* সহায়তাকারী বাহিনী, যেমন বাংলাদেশ আনসার।
* যুক্তরাষ্ট্রের ফেডারেল প্রোটেক্টিভ ফোর্স।

## আধাসামরিক বাহিনীর উদাহরণ
* বর্ডার গার্ড বাংলাদেশ
* বাংলাদেশ আনসার
* সোয়াট (বাংলাদেশ)
* বাংলাদেশ কোষ্ট গার্ড
* বর্ডার সিকিউরিটি ফোর্স
* ভারতের আধাসামরিক বাহিনী
* পাকিস্তানের আধা-সামরিক বাহিনী

## তথ্যসূত্র

## বহিঃসংযোগ
* বৈশ্বিক নিরাপত্তা

*
বিষয়শ্রেণী:সামরিক পরিভাষা
বিষয়শ্রেণী:সামরিক-বেসামরিক সম্পর্ক
বিষয়শ্রেণী:উপসামরিক
বিষয়শ্রেণী:আধা-সামরিক সংগঠন
বিষয়শ্রেণী:ব্যক্তিগত নিরাপত্তা শিল্প
সোলজানি

**সোলজানি** ভাকোভার-সিরমিয়া বিভাগের সর্বদক্ষিণে অবস্থিত সিভেলফ্রিজার একটি গ্রাম। ২০১১ সালের আদমশুমারী অনুযায়ী গ্রামটির জনসংখ্যা ১২৪১ জন।

এটিকে প্রথম উল্লেখ করা হয় ১৩২৯ সালে *“সোউলি, সালি পোসেসিও”* হিসেবে, আর তখন থেকে গ্রামটির নাম  *“সল্ট”* শব্দের সাথে যুক্ত হয়ে যায় (ক্রোয়াট ভাষায় সল শব্দের অর্থ সল্ট বা লবণ)। রোমান সাম্রাজ্যের সময় গ্রামটিকে মানচিত্রে *“সালডিস”* নামে চিহ্নিত করা হত, এবং একটি প্রধান রোমান রাস্তা সালডিসের ওপর দিয়ে সারমিয়াম (স্রেসকা মিট্রোভিকা)-তে গিয়েছিল।

গ্রামটির সবচেয়ে বেশি উন্নয়ন হয় ১৯ শতাব্দিতে যখন স্লোভাকরা ভোয়ভোডিনা এবং স্লোভাকিয়া থেকে এসে এখানে বসতি স্থাপন করে। বর্তমানে তাদের উত্তরপুরুষরা এই গ্রামের সবচেয়ে বড় সংখ্যালঘু।

## ভূগোল
সোলজানি ঝুপানিয়ার ২৫ কি.মি দক্ষিণ-পূর্ব দিকে এবং ব্রকো (বসনিয়া)-এর ১৮ কি.মি. উত্তরে অবস্থিত।

## তথ্যসূত্র

## বহিঃসংযোগ
*সোলজানি

বিষয়শ্রেণী:ক্রোয়েশিয়ার গ্রাম
কোলন গির্জা

**কলোনে ক্যাথিড্রাল** জার্মানির নর্থ রাইন-ওয়েস্টফালিয়ায় কলোনে একটি ক্যাথলিক ক্যাথিড্রাল। এটি কলোনের আর্চবিশপ এবং কলোনের আর্কডোসিস প্রশাসনের আসন। এটি জার্মান ক্যাথলিক ও গোথিক স্থাপত্যের একটি বিখ্যাত স্মৃতিস্তম্ভ যা ১৯৯৬ সালে বিশ্ব ঐতিহ্যবাহী স্থান হিসাবে ঘোষণা করা হয়েছিল। এটি জার্মানির একটি দর্শনীয় স্থান এখানে  প্রতিদিন গড়ে ২০,০০০ মানুষকে এখানে ঘুরতে আসে এবং বর্তমানে লম্বা টুইন-কিক্ড গির্জার এর উচ্চতা ১৫৭ মিটার (৫১৫ ফিট) লম্বা।

১২৪৮ সালে কলোনের ক্যাথিড্রাল নির্মাণ কাজ শুরু হলেও ১৪৭৩ সালে এটি স্থগিত হয়। এবং ১৮৪০ সাল পর্যন্ত কাজটি পুনরায় শুরু হয়, ১৮৮০ সালে এ ভবনটি মূলত মূল মধ্যযুগীয় পরিকল্পনায় সম্পন্ন হয়। ক্যাথিড্রাল উত্তর ইউরোপের বৃহত্তম গোথিক গির্জার এবং দ্বিতীয়-দীর্ঘতম স্পিয়ার রয়েছে। দুটো বিশাল স্পিয়ারের জন্য টাওয়ারগুলি ক্যাথিড্রালকে বিশ্বের যে কোনও গির্জার বৃহত্তম ফ্যাসাদ দেয়। কোন মধ্যযুগীয় গির্জার গীর্জা ৩.৬:১ প্রস্থ অনুপাত সর্বাধিক উচ্চতা আছে। 

কলোনের মধ্যযুগীয় নির্মাতারা তিনটি কিংবদন্তিদের আবাসস্থলের জন্য এই বিশাল কাঠামোটি তৈরী করা হয়েছিল এবং পবিত্র রোমান সম্রাটের জন্য উপাসনা করার স্থান হিসাবে এটির ভূমিকা পালন করেছিল। মধ্যযুগীয় সময়ের মধ্যে অসম্পূর্ণ থাকা সত্ত্বেও, কলোনি ক্যাথিড্রাল অবশেষে "ব্যতিক্রমী অভ্যন্তরীণ মূল্যের শ্রেষ্ঠ রচনা" এবং "মধ্যযুগীয় ও আধুনিক ইউরোপের খ্রিস্টান বিশ্বাসের দৃঢ়তা ও দৃঢ়তার জোরালো প্রমাণ" হিসাবে একীভূত হয়ে ওঠে। 

## কোষাগার
ক্যাথিড্রালের একটি খিলান বা কোষাগার রয়েছে যা ১৩২২ সালে উচ্চ উপত্যকায় ভাবে নির্মিত হয়। এটি কালো মার্বেল দিয়ে তৈরি করা হয়েছিল এবং  এটি একটি কঠিন স্ল্যাবের উপরে ১৫ ফুট (৪.৬ মি) দীর্ঘ সামনে এবং পার্শ্বগুলি সাদা মার্বেল কুলুঙ্গি সঙ্গে আচ্ছাদিত করা হয় যা কেন্দ্রের ভার্জিন কোষাগারে সঙ্গে সেট করা হয়।

## চার্চ সঙ্গীত
কলোনি ক্যাথিড্রালের ট্রান্সসেপ্ট অরগান এবং ন্যাভ অরগান নামে দুটি পাইপ অঙ্গ রয়েছে যা ১৯৪৮ সালে এবং ১৯৯৮ সালে নির্মিত হয়েছে। এছারাও ক্যাথিডল অর্গানাইজেশনে জোসেফ জিমমারম্যান ক্লেমেন্স গঞ্জ (১৯৮৬-২০০১) এবং উইনফ্রয়েড বোনিগ (২০০১) রয়েছে।

## চিত্র সমাহার

File:Koeln RdFlug 2.JPG|
File:Cologne cathedrale vue sud.jpg|
File:Koelner-dom-spire.jpg|
entrance.jpg|
File:Cologne-cathedral-aerial.jpg|



Cologne cathedral aerial (25326253726).jpg|
File:Koelner dom blick nach osten.jpg|
File:Koelner Dom Innenraum.jpg|
interior.JPG|
File:Koelner dom neue orgel.jpg|


## আরও দেখুন
* ক্রিসলার বিল্ডিং 
* উলঅর্থ বিল্ডিং 
* প্লাজা হোটেল 
* শেলবর্ন হোটেল

## তথ্যসূত্র

## বহিঃসংযোগ

বিষয়শ্রেণী:জার্মানির বিশ্ব ঐতিহ্যবাহী স্থান
বিষয়শ্রেণী:জার্মানির ইতিহাস
বিষয়শ্রেণী:প্রাক্তন বিশ্বের সবচেয়ে উঁচু ভবন
বিষয়শ্রেণী:১৮৮০-এ জার্মানিতে প্রতিষ্ঠিত
বিষয়শ্রেণী:জার্মানির ভূ-চিহ্ন
বিষয়শ্রেণী:খ্রিস্টান স্থাপত্য
জুয়েল আরেং

**জুয়েল আরেং** (জন্ম ১৬ অক্টোবর ১৯৮৩) হলেন ময়মনসিংহ জেলায় জন্মগ্রহণকারী একজন বাংলাদেশী, খ্রিস্টান ধর্মাবলম্বী, গারো সম্প্রদায়ভুক্ত রাজনীতিবিদ ও সাবেক সংসদ সদস্য। তিনি ময়মনসিংহ-১ থেকে নির্বাচিত ১০ম ও ১১দশ জাতীয় সংসদের সংসদ সদস্য।

## প্রাথমিক জীবন
জুয়েল আরেং ১৯৮৩ সালের ১৬ অক্টোবর ময়মনসিংহে জন্মগ্রহণ করেন। তার পিতা প্রাক্তন সংসদ সদস্য ও সমাজকল্যাণ প্রতিমন্ত্রী এডভোকেট প্রমোদ মানকিন। তিনি স্নাতক ডিগ্রি অর্জন করেছেন।

## রাজনৈতিক জীবন
জুয়েল আরেং তার পিতার মৃত্যুর পর রাজনীতিতে আসেন। ১১ই মে ২০১৬ সালে তার পিতা প্রমোদ মানকিন মৃত্যুরবরন করলে ময়মনসিংহ-১ আসনটি শুন্য হয়। ১৮ জুলাই শুন্য আসনে উপনির্বাচন অনুষ্ঠিত হয়, যাতে তিনি নৌকা প্রতিক নিয়ে অংশগ্রহণ করেন। জুয়েল তার প্রতিদ্বন্দ্বী প্রার্থী সেলিনা খাতুনকে ১৫৫,৮৬৬ ভোটে পরাজিত করে বিজয়ী হন। ২৬ জুলাই ২০১৬ সালে তিনি সর্বকনিষ্ঠ সংসদ সদস্য হিসাবে শপথ গ্রহণ করেন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি আওয়ামী লীগের মনোনয়নে মহাজোটের প্রার্থী হয়ে অংশগ্রহণ করেন এবং ২ লাখ ৫৮ হাজার ৯২৩ ভোট পেয়ে বিজয়ী হন। ২০২৪ সালে জাতীয় সংসদ নির্বাচনে তিনি মাহমুদুল হক সায়েম এর কাছে পরাজিত হন।

## তথ্যসূত্র

বিষয়শ্রেণী:১৯৮৩-এ জন্ম
বিষয়শ্রেণী:দশম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশী খ্রিস্টান
মোস্তফা মোহসীন মন্টু

**মোস্তফা মোহসীন মন্টু** (২ ফেব্রুয়ারী ১৯৪৫ - ১৫ জুন ২০২৫) একজন বাংলাদেশি রাজনীতিবিদ ও সাবেক সংসদ সদস্য ছিলেন। তিনি  গণফোরামের সভাপতি ও সাধারণ সম্পাদক হিসেবে দায়িত্ব পালন করেছেন।

## প্রারম্ভিক জীবন
মোস্তফা মোহসীন মন্টু ১৯৪৫ সালের ২ ফেব্রুয়ারি ঢাকায় জন্মগ্রহণ করেন। তার পিতার নাম মীর জাহান ও মাতার নাম রাহেলা খাতুন।

## রাজনৈতিক জীবন
মোস্তফা মোহসীন মন্টু ছাত্রজীবন থেকে আওয়ামী লীগের রাজনীতিতে যুক্ত ছিলেন। পরবর্তীতে তিনি যুবলীগের চেয়ারম্যান নির্বাচিত হন। তিনি ঢাকা জেলা আওয়ামী লীগের সাধারণ সম্পাদক হিসেবেও দায়িত্ব পালন করেন। ১৯৯২ সালে তিনি আওয়ামী লীগ থেকে বহিস্কৃত হন এবং কামাল হোসেনের নেতৃত্বাধীন গণফোরামে যোগ দেন। ২০০৯ সালে তিনি গণফোরামের সাধারণ সম্পাদক নির্বাচিত হন।

১৯৮৬ সালে তৃতীয় জাতীয় সংসদ নির্বাচনে মন্টু আওয়ামী লীগের প্রার্থী হিসেবে ঢাকা-৩ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে তিনি আওয়ামী লীগের প্রার্থী হিসেবে ঢাকা-৩ আসনে নির্বাচন করে ৬৬,২২০ ভোট পেয়ে বিএনপির প্রার্থী আমানউল্লাহ আমানের কাছে পরাজিত হন। ২০১৮ সালে একাদশ জাতীয় সংসদ নির্বাচনে তিনি ঢাকা-২ ও ঢাকা-৩ আসন থেকে গণফোরামের প্রার্থী হিসেবে ‘উদীয়মান সূর্য’ প্রতীকে এবং ঢাকা-৭ আসন থেকে জাতীয় ঐক্যফ্রন্টের প্রার্থী হিসেবে ‘ধানের শীষ’ প্রতীকে নির্বাচন করে পরাজিত হন।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:গণফোরামের রাজনীতিবিদ
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:ঢাকা জেলার রাজনীতিবিদ
বাবা আমটে

**বাবা আমটে** () নামে সুপরিচিত **মুরলীধর দেবীদাস আমটে** (; ২৬ ডিসেম্বর ১৯১৪ - ৯ ফেব্রুয়ারি ২০০৮) ছিলেন একজন ভারতীয় সমাজসেবী ও সমাজকর্মী। তিনি লেপ্রোসিতে আক্রান্ত জনগণের পুনর্বাসন ও ক্ষমতায়ন নিয়ে কাজ করে পরিচিতি অর্জন করেন।

তিনি ও তার স্ত্রী সাধনা আমটে ১৯৫০ সালে আনন্দবনে লেপ্রোসি রোগীদের জন্য একটি দাতব্য প্রতিষ্ঠান গড়ে তোলেন। *আরোগ্য* নামে এই কাজটি শুরু হয়েছিল। আমটে পদ্মবিভূষণ, ড. আমবেদকার আন্তর্জাতিক পুরস্কার, গান্ধী শান্তি পুরস্কার, রামোন ম্যাগসেসে পুরস্কার, টেম্পলটন পুরস্কার ও জাম্নালাল বাজাজ পুরস্কারসহ অসংখ্য পুরস্কার অর্জন করেন।

## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:ভারতীয় সমাজকর্মী
বিষয়শ্রেণী:মারাঠি ব্যক্তি
বিষয়শ্রেণী:পদ্মশ্রী প্রাপক
বিষয়শ্রেণী:সামাজিক কাজে পদ্মবিভূষণ প্রাপক
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:গান্ধীবাদী
বিষয়শ্রেণী:মহারাষ্ট্রের সক্রিয়কর্মী
বিষয়শ্রেণী:ওয়ার্ধা জেলার ব্যক্তি
বিষয়শ্রেণী:রামোন ম্যাগসেসে পুরস্কার বিজয়ী
বিষয়শ্রেণী:গান্ধী শান্তি পুরস্কার বিজয়ী
আমানউল্লাহ আমান

**আমান উল্লাহ আমান** (**জন্ম:** ২৫ জানুয়ারি ১৯৬২) একজন বাংলাদেশি রাজনীতিবিদ ও সাবেক প্রতিমন্ত্রী। তিনি বর্তমানে বাংলাদেশ জাতীয়তাবাদী দলের (বিএনপি) চেয়ারপারসনের উপদেষ্টা হিসেবে দায়িত্ব পালন করছেন। এছাড়াও তিনি বিএনপির ঢাকা মহানগর উত্তরের সাবেক আহ্বায়ক এর দায়িত্ব পালন করেছেন

## প্রারম্ভিক জীবন
আমান ১৯৬২ সালের ২৫ জানুয়ারি ঢাকার কেরাণীগঞ্জের হযরতপুর ইউনিয়নে জন্মগ্রহণ করেন। তার পিতার নাম মেঘু মিয়া ও মাতার নাম করিমন নেসা। তিনি ঢাকা বিশ্ববিদ্যালয় থেকে উচ্চশিক্ষা গ্রহণ করেন। তার স্ত্রী সাবেরা আমান**।**

## রাজনৈতিক জীবন
বাংলাদেশ জাতীয়তাবাদী ছাত্রদলে যোগদানের মাধ্যমে আমান রাজনীতিতে প্রবেশ করেন। তিনি বিএনপির ঢাকা জেলা শাখার সাধারণ সম্পাদক হিসেবে দায়িত্ব পালন করেন। আমান নব্বইয়ের স্বৈরাচার বিরোধী আন্দোলনে নেতৃস্থানীয় ভূমিকায় ছিলেন। এছাড়া ১৯৯০-৯১ সেশনে ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) নির্বাচনে ছাত্রদলে নেতা হিসেবে তিনি সহ-সভাপতি (ভিপি) নির্বাচিত হন।

১৯৯১ সালের পঞ্চম জাতীয় সংসদ নির্বাচনে আমান উল্লাহ আমান বিএনপির মনোনয়নে ঢাকা-৩ আসন থেকে নির্বাচন করে ৯৭,২৯৯ ভোট লাভ করেন ও তৎকালীন আওয়ামী লীগের প্রার্থী মোস্তফা মোহসীন মন্টুকে পরাজিত করে প্রথমবারের মত সংসদ সদস্য নির্বাচিত হন। ১৯৯৬ সালের ১৫ ফেব্রুয়ারির একদলীয় নির্বাচনে বিনা প্রতিদ্বন্দ্বিতায় ও ১৯৯৬ সালের সপ্তম জাতীয় সংসদ নির্বাচনে একই আসনে ১,২৪,০৯৬ ভোট পেয়ে আওয়ামী লীগের শাহজাহানকে পরাজিত করে সংসদ সদস্য নির্বাচিত হন। ২০০১ সালে অষ্টম জাতীয় সংসদ নির্বাচনে আওয়ামী লীগের নসরুল হামিদকে পরাজিত করে ১,৬৯,৯৮০ ভোট পেয়ে পুনরায় বিজয়ী হন।

১৯৯১ সালের নির্বাচনের পর বিএনপি সরকার গঠন করলে আমান প্রথমে স্বাস্থ্য ও পরিবার কল্যাণ মন্ত্রণালয়ের প্রতিমন্ত্রী হিসেবে দায়িত্ব পান। ২০০১ পুনরায় তার দল সরকার গঠন করার পর তাকে শ্রম ও কর্মসংস্থান মন্ত্রণালয়ের প্রতিমন্ত্রী হিসেবে দায়িত্ব দেওয়া হয় যা তিনি ২৮ অক্টোবর ২০০৬ সাল পর্যন্ত পালন করেন।

## <span lang="bn" dir="rtl">''<code>তথ্যসূত্র</code>''</span>

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:ঢাকা জেলার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:খালেদা জিয়ার প্রথম মন্ত্রিসভার সদস্য
বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
বিষয়শ্রেণী:ডাকসু ভিপি
বিষয়শ্রেণী:ত্রয়োদশ জাতীয় সংসদ সদস্য
ভাগবা এইচ বি মাধ্যমিক বিদ্যালয়

**ভাগবা এইচ বি মাধ্যমিক বিদ্যালয়** বাংলাদেশের খুলনা জেলার কয়রা উপজেলার ভাগবাহ গ্রামে অবস্থিত একটি মাধ্যমিক স্তরের শিক্ষা প্রতিষ্ঠান। বিদ্যালয়টিতে ষষ্ঠ থেকে দশম শ্রেণী পর্যন্ত শিক্ষাদান করা হয়ে থাকে। বিদ্যালয়টির বর্তমান প্রধান শিক্ষক আমির হোসেন।

## বর্ণনা
## শিক্ষাকার্যক্রম
## তথ্যসূত্র

বিষয়শ্রেণী:কয়রা উপজেলার বিদ্যালয়
জন ম্যাককোন

**জন জেমস ম্যাককোন** (; জন্ম: ৩ অক্টোবর, ১৮৩৫ - মৃত্যু: ৭ আগস্ট, ১৮৮২) সিডনিতে জন্মগ্রহণকারী প্রথিতযশা প্রথম-শ্রেণীর অস্ট্রেলীয় ক্রিকেটার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম (আন্ডারআর্ম) বোলিং করতেন। এছাড়াও, ডানহাতে ব্যাটিং করতেন জন ম্যাককোন।

## খেলোয়াড়ী জীবন
১৮৫৫-৫৬ মৌসুম থেকে ১৮৫৭-৫৮ মৌসুম পর্যন্ত তার খেলোয়াড়ী জীবন চলমান ছিল। এ সময়ে তিনি নিউ সাউথ ওয়েলস ক্রিকেট দলের পক্ষে তিনটি প্রথম-শ্রেণীর খেলায় অংশ নিয়েছিলেন। তন্মধ্যে, মেলবোর্নে অনুষ্ঠিত ভিক্টোরিয়ার বিপক্ষে অভিষেক ঘটা প্রথম-খেলাতেই ৫/২৫ পেয়েছিলেন তিনি। ঐ মৌসুমে অস্ট্রেলীয় ক্রিকেটারদের মধ্যে সর্বোচ্চ রান সংগ্রাহক ও একই মৌসুমে সর্বোচ্চ উইকেট শিকারীতে পরিণত হয়েছিলেন।

৭ আগস্ট, ১৮৮২ তারিখে ৪৬ বছর বয়সে নিউ সাউথ ওয়েলসের বাথহার্স্টে জন ম্যাককোনের দেহাবসান ঘটে।

## তথ্যসূত্র

## আরও দেখুন
* শেফিল্ড শিল্ড
* প্রথম-শ্রেণীর ক্রিকেট
* ভিক্টোরিয়া ক্রিকেট দল

## বহিঃসংযোগ
* 
* 

বিষয়শ্রেণী:১৮৩৫-এ জন্ম
বিষয়শ্রেণী:১৮৮২-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:নিউ সাউথ ওয়েলস থেকে আগত ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:সিডনি থেকে আগত ক্রিকেটার
বাংলাদেশের যানবাহন নিবন্ধন প্লেট

থাম্ব|বাংলাদেশ ১৯৭০ এর বিদেশী সাহায্য কর্মী - প্লেটটি খুব পুরু এবং ভারী অ্যালুমিনিয়াম তৈরির।
বাংলাদেশে, বাংলাদেশ সড়ক পরিবহন কর্তৃপক্ষ (বিআরটিএ) মোটর গাড়ির জন্য যানবাহন নিবন্ধন প্লেট ইস্যু করে। বাংলাদেশে যানবাহন নিবন্ধন প্লেটগুলিতে বাংলা বর্ণমালা এবং বাংলা সংখ্যা ব্যবহার করা হয়। ১৯৭৩ সাল থেকে গাড়ি নিবন্ধন প্লেটগুলির বর্তমান সংস্করণ শুরু হয়। বাংলাদেশের জন্য আন্তর্জাতিক যানবাহন নিবন্ধন কোড হচ্ছে **বিডি (BD)**।

বাংলাদেশে যানবাহন রেজিস্ট্রেশন প্লেটের সাধারণ বিন্যাস "শহর - যানবাহন শ্রেণী বর্ণ এবং নম্বর - গাড়ি নম্বর"। উদাহরণস্বরূপ, "ঢাকা-ঢ-১১-৯৯৯৯"। "ঢাকা" ক্ষেত্রটি বাংলা বর্ণে শহরের নাম উপস্থাপন করে, "ঢ" ক্ষেত্রটি বাংলা বর্ণে যানবাহন শ্রেণীকে প্রতিনিধিত্ব করে, "১১" ক্ষেত্রটি বাংলা সংখ্যায় বাহন শ্রেণীকে প্রতিনিধিত্ব করে এবং "৯৯৯৯"ক্ষেত্রটি বংলা সংখ্যায় গাড়ির নম্বরকে প্রতিনিধিত্ব করে।

প্লেটটি গাড়ির সামনে এবং পিছনের উভয় দিকে ইনস্টল করা হয়, পিছনের প্লেটটিকে স্থায়ীভাবে গাড়ির সাথে সংযুক্ত করা হয়।। গাড়িটি যখন সার্ভিস দেওয়ার শেষ সীমায় পৌঁছে তখন প্লেটটি সরানো হয় এবং যখন স্ক্র্যাপের জন্য বিক্রি করা হয় তখন সরানো হয়। প্লেটগুলি ডিলারশিপে সংযুক্ত না হওয়া পর্যন্ত নতুন গাড়ি ক্রেতাকে তা সরবরাহ করা হয় না।

## আকার

যানবাহন নিবন্ধনে এই বর্ণগুলো ব্যবহৃত হয়:

যানবাহন নিবন্ধনে এই সংখ্যাগুলো ব্যবহৃত হয়:

## পরিবহন অফিস ও চিহ্নিতকরণ

### যানবাহনের শ্রেণীর বর্ণ নম্বর
"ঢাকা-ড-১১-৯৯৯৯" একটি নমুনা বিন্যাস, যার "ড" হচ্ছে যানবাহনের শ্রেণীর বর্ণ এবং "১১" হচ্ছে যানবাহনের শ্রেণীর নাম্বার, যা যানবাহনের ধরনের উপর নির্ভর করে।

## তথ্যসূত্র

## বহিঃসংযোগ

বিষয়শ্রেণী:বাংলাদেশের সড়ক পরিবহন
বিষয়শ্রেণী:বাংলাদেশের পরিবহন সম্পর্কিত তালিকা
দাগি ফিতেপলাশ

**দাগি ফিতেপলাশ**(বৈজ্ঞানিক নাম: *Yasoda tripunctata (Hewitson)*) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি।
## আকার
দাগি ফিতেপলাশ এর প্রসারিত অবস্থায় ডানার আকার ৩২-৪০ মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত দাগি ফিতেপলাশ এর উপপ্রজাতি হল-
* *Yasoda tripunctata tripunctata* Hewitson, 1863 – Sylhet Branded Yamfly

## বিস্তার
ভারত (সিকিম থেকে অরুণাচল প্রদেশ, মনিপুর, মেঘালয়, নাগাল্যান্ড ও উত্তর পূর্ব ভারত) বাংলাদেশ, মায়ানমার এর বিভিন্ন অঞ্চলে দেখা যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

প্রথম দর্শনে আকার-আকৃতিতে ফিতেপলাশ প্রজাতির সাথে দাগি ফিতেপলাশ প্রজাতির ভ্রম হওয়া খুবই স্বাভাবিক, তবে উপরের ডানার প্রায় গোল আকৃতি দেখে একেবারেই এদের পৃথকীকরণ সম্ভব।

**ডানার উপরিতল**: ডানার উপরিতল কমলা বা কমলা-হলুদ এবং কালো দাগ-ছোপ ও বন্ধনী যুক্ত।

সামনের ডানার শীর্ষভাগ (apex) খুব চওড়াভাবে কালো। কোস্টা সরু ও টার্মেন থেকে টরনাস অবধি চওড়াভাবে কালো। ডরসাম ঈষদ কালচে হলুদ। ডানার গোড়ার দিকের অংশ (besal) কালচে আঁশে ঘনভাবে ছাওয়া। সেল-এর বাইরের প্রান্তভাগে আনুলম্বিক ভাবে একটি কালো লম্বাটে দাগ বর্তমান। ডিসকাল অংশে ডানার মধ্য থেকে নিম্নভাগে তেরছাভাবে বিস্তৃত ৩টি কালো মাঝারি আকৃতির ছোপ দেখা যায়। কোস্টা ও টার্মেন উত্তল (convex) হওয়ায় ডানা প্রায় গোলাকৃতি।

পিছনের ডানায় সেল-এর বহিঃপ্রান্তে একটি লম্বাটে কালো দাগ ও একটি চওড়া, তেরছা কালো ডিসকাল বন্ধনী বর্তমান। ডিসকাল বন্ধনীটি এপেক্স থেকে শুরু হয়ে ডরসাম অবধি বিস্তৃত এবং এর আকৃতি অসম (irregular)। পুরুষ নমুনায় ২ নং শিরা বরাবর একটি লম্বাটে মার্কা (brand) চোখে পরে যার ভিতরের দিকে লাগোয়া একটি আঁকাবাকা সরু কমলা রেখা বিদ্যমান।

**ডানার নিম্নতল**: ডানার নিম্নতলের রঙ হলুদ বা কমলা-হলুদ বা লালচে হলুদ এবং কোনো কোনো অংশে হলুদ ও বাদামির মিশ্রণ লক্ষ্য করা যায়। উভয় ডানা জুড়েই গোড়ার অংশে (besal) ও ডিসকাল অংশে অস্পষ্ট দাগ-ছোপের বিন্যাস।

সামনের ডানায় পোস্ট-ডিসকাল অংশে অস্পষ্ট অর্ধ-চন্দ্রাকৃতি ছোপের একটি সারি ও সাব-টার্মিনাল ঢেউ খেলানো সাদা রেখা বর্তমান। পিছনের ডানায়, কোস্টা থেকে উৎপন্ন হয়ে আঁকাবাকাভাবে  ডরসাম অবধি নেমে যাওয়া একটি অস্পষ্ট ডিসকাল বন্ধনী চোখে পরে; বন্ধনীটি প্রকৃতপক্ষে প্রতিটি শিরামধ্যে (interspace) অবস্থিত কতগুলি অবচ্ছিন্ন ছোপের সারি। ডরসামের উপরে ডিসকাল অংশে একটি সাদা কৌণিক পটি অবস্থিত। টরনাস থেকে উৎপন্ন একটি চওড়া ও লম্বা লেজ দেখা যায়। লেজটি কালচে ও অগ্রভাগে সাদা।

শুঙ্গ কালো , পালপি উপরিতলে লালচে বাদামি ও নিম্নতলে সাদা। মাথা, বক্ষদেশ (thorux) ও উদর ডানার রঙের অনুসারী।

## আচরণ
এই প্রজাতির উড়ান দুর্বল; ডানা ঝাপটে  ঝাপটে উড়ে বেড়ায়। এদের বসবাস স্থানিক (territorial); বেশ কিছুদিন যাবৎ একই অঞ্চলে বিচরণ করতে দেখা যায়। স্ত্রী প্রকারকে কখনো মাটিতে বসতে দেখা যায় না, তবে পুরুষ আর্দ্র মাটিতে অবস্থান করে। এরা পাতা ও ডালে প্রায়শই বসে, তবে সচারচর ফুলে বসে না। ডানা বন্ধ ও খোলা অবস্থায় রোদ পোহানো (busking) এই প্রজাতির অতি প্রিয় অভ্যাস। জঙ্গলের পথে বা জঙ্গলের অভ্যন্তরস্থ ঝর্ণার পশে অবস্থিত নিচু উচ্চতাযুক্ত গাছপালায় এদের অবস্থান প্রায়শই চোখে পরে। হিমালয়ের পাদদেশ থেকে ২০০০ মি. উচ্চতা অবধি আর্দ্র বনাঞ্চল এদের বিশেষ পছন্দের বাসস্থান।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:আসামে প্রাপ্ত লাইসিনিডি গোত্রের প্রজাপতি
বিষয়শ্রেণী:এশিয়ার প্রজাপতি
বাঘমুণ্ডি বিধানসভা কেন্দ্র

**বাঘমুণ্ডি (বিধানসভা কেন্দ্র)** ভারতের পশ্চিমবঙ্গ রাজ্যের পুরুলিয়া জেলার একটি বিধানসভা কেন্দ্র। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪০ নং বাঘমুণ্ডি বিধানসভা কেন্দ্রটি ঝালদা পৌরসভা, ঝালদা-১ এবং বাঘমুণ্ডি সমষ্টি উন্নয়ন ব্লক এবং হেতগুগুই এবং সির্কাবাদ গ্রাম পঞ্চায়েত গুলি  আরসা সমষ্টি উন্নয়ন ব্লক এর অন্তর্গত।

বাঘমুণ্ডি বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১

### ১৯৫১
পশ্চিমবঙ্গে ২০১১ সাল থেকে বাঘমুণ্ডি বিধানসভা কেন্দ্র নবনির্বাচিত হয়, ১৯৫১ সালে স্বাধীন ভারতের প্রথম নির্বাচন হয়েছিল। পুরুলিয়া জেলার এলাকাগুলি তখন বিহারের অংশ ছিল। লোক সেবক সংঘের শিরিশ চন্দ্র ব্যানার্জী বাঘমুণ্ডি কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পুরুলিয়া জেলার রাজনীতি
অ্যাভেঞ্জার

**অ্যাভেঞ্জার**, অ্যাভেঞ্জার্স, দি অ্যাভেঞ্জার অথবা দি অ্যাভেঞ্জার্স বলতে বোঝায়:

## কলা, বিনোদন ও মিডিয়া
### মার্ভেল এন্টারটেইনমেন্ট
* ''দি অ্যাভেঞ্জার্স'' (২০১২-এর চলচ্চিত্র), মার্ভেল সিনেমাটিক ইউনিভার্স ফ্র্যাঞ্চাইজের ষষ্ঠতম পর্ব (* দ্য অ্যাভেঞ্জার্স* কমিকের উপর ভিত্তি করে)
** *[[অ্যাভেঞ্জার্স: এজ অব আলট্রন]]*, মার্ভেল সিনেমাটিক ইউনিভার্স ফ্র্যাঞ্চাইজের একাদশতম কিস্তি এবং ২০১২ সালের পূ্র্ববর্তী চলচ্চিত্রটির অনুবর্তী পর্ব
** *[[অ্যাভেঞ্জার্স: ইনফিনিটি ওয়ার]]*, মার্ভেল সিনেমাটিক ইউনিভার্স ফ্র্যাঞ্চাইজের ঊনিশতম কিস্তি এবং ২০১৫ সালের পূ্র্ববর্তী চলচ্চিত্রগুলির অনুবর্তী পর্ব (* দ্য অ্যাভেঞ্জার্স* কমিকের উপর ভিত্তি করে)
** *[[অ্যাভেঞ্জার্স: এন্ডগেম]]*, মার্ভেল সিনেমাটিক ইউনিভার্স ফ্র্যাঞ্চাইজের বাইশতম পর্ব এবং ২০১৮ সালের পূ্র্ববর্তী চলচ্চিত্রগুলির অনুবর্তী পর্ব
** *[[মার্ভেল'স অ্যাভেঞ্জার্স (ভিডিও গেম)]]*, ২০২০ সালের একটি গেম
### চলচ্চিত্রসমূহ
* *[[দি অ্যাভেঞ্জার (১৯৩১-এর চলচ্চিত্র)]]*, রয় উইলিয়ান নেইল পরিচালিত একটি আমেরিকান চলচ্চিত্র
* *[[দি অ্যাভেঞ্জার (১৯৩৭-এর চলচ্চিত্র)]]* এ. আর. হারউড পরিচালিত একটি অস্ট্রেলিয়ান চলচ্চিত্র
* ''দি অ্যাভেঞ্জার্স'' (১৯৫০-এর চলচ্চিত্র), জন এইচ. অয়ের পরিচালিত একটি চলচ্চিত্র
* ''দি অ্যাভেঞ্জার'' (১৯৬০-এর চলচ্চিত্র), কার্ল এনটন পরিচালিত পশ্চিম জার্মান চলচ্চিত্র * ডার রাচের* এর ইংরেজি শিরোনাম
* ''দি অ্যাভেঞ্জার'' (১৯৬২-এর চলচ্চিত্র), জর্জিও ভেঞ্চুরিনি পরিচালিত ইতালীয় চলচ্চিত্র * লা লেজেন্ডা দি এনিয়া* এর ইংরেজি শিরোনাম
* ''দি অ্যাভেঞ্জার্স'' (১৯৯৮-এর চলচ্চিত্র),
* ''অ্যাভেঞ্জার'' (চলচ্চিত্র), ফ্রেডরিক ফোরসিথের উপন্যাসভিত্তিক ২০০৬ সালের চলচ্চিত্র
* *[[দ্য ডে উইল ডন]]*, যুক্তরাজ্যের একটি চলচ্চিত্র (চলচ্চিত্রটিকে যুক্তরাষ্ট্রে *দি অ্যাভেঞ্জার* নামে মুক্তি দেওয়া হয়)
### বইসমূহ
* দি অ্যাভেঞ্জার্স, নাকাম সম্পর্কে মাইকেল বার-জোহার কর্তৃক ১৯৬৯ সালে রচিত একটি প্রকৃত ঘটনাভিত্তিক কাহিনী
* অ্যাভেঞ্জার (শ্যাটনারের উপন্যাস), ১৯৯৮ সালে উইলিয়াম শ্যাটনার কর্তৃক রচিত একটি উপন্যাস
* অ্যাভেঞ্জার (ফোরসিথের উপন্যাস), ২০০৩ সালে ফ্রেডরিক ফোরসিথ কর্তৃক রচিত একটি উপন্যাস
* *দি অ্যাভেঞ্জার্স: আ ওয়ার স্টোরি* রিচ কোহেন কর্তৃক ২০০০ সালে রচিত একটি প্রকৃত ঘটনাভিত্তিক কাহিনী

বিষয়শ্রেণী:দ্ব্যর্থতা নিরসন পাতা
রুঅঁ গির্জা

**রুঅঁ ক্যাথেড্রাল** ফ্রান্সের নরমঁদি প্রদেশের রুঅঁ শহরে অবস্থিত রোমান ক্যাথলিক মণ্ডলীয় একটি গির্জা। এটি রুঅঁ-র মহাবিশপ, নরম্যান্ডের প্রিমিয়াম এবং ক্যাথিড্রাল গথিক স্থাপত্যের ঐতিহ্য।

## ইতিহাস
চতুর্থ শতাব্দীর শেষের দিকে পোয়াতিয়ে শহরের মতো রুঅঁ শহরেও একটি ক্যাথেড্রাল প্রতিষ্ঠিত হয়েছিল। এটি ৬৫০ সালে সাঁত উঅঁ দ্বারা স্থাপিত  হয়েছিল এবং ৭৬৯ সালে 
সম্রাট শার্লমাইন এখানে গিয়েছিলেন।
## বাদ্যযন্ত্র ঐতিহ্য
মধ্যযুগে থেকেীই ক্যাথিড্রালে সঙ্গীতবাদনের বড় ঐতিহ্য আছে। তার গীর্জা স্মৃতি থেকে গান গাওয়া জন্য ফরাসি বিপ্লব পর্যন্ত বিখ্যাত ছিল। এখানে কাজ করার প্রথম প্রধান অর্গানাইজেশন ছিল জৈন টিটেলোজ, ফরাসি অঙ্গ স্কুলের তথাকথিত বাবা। তিনি ১৫৮৮-১৬৩৩ সালে খ্যাতিমান অর্গানাইস্ট পদে দখল করেন। বিখ্যাত ফ্রাঙ্কো-ফ্লিমিশ অঙ্গ সংগঠক ক্রিপিন কার্লিয়ার সহযোগিতায় ১৬০০ এর দশকে টিটোলৌজ ফ্রান্সের সেরা যন্ত্রগুলির মধ্যে ক্যাথিড্রালের অঙ্গটিকে রূপান্তরিত করেছিলেন। প্রায় ৮০ বছর পর কিংবদন্তি অঙ্গ নির্মাতা রবার্ট ক্লিককোট পুনরুদ্ধার এবং যন্ত্রটি উন্নত করেছিলেন; নতুন অঙ্গে অভিনয়কারী জীববিজ্ঞানীরা জ্যাকস বয়ভিন (১৬৭৪-১৭০৬ সালে) এবং ফ্রাঙ্কোস ডি এজিনকোর্ট (১৭০৬-১৭৫৮) প্রভৃতি বিশিষ্ট সুরকার অন্তর্ভুক্ত করেছিলেন। ম্যাকক্লিন ও শ্যুৎস (১৮৫৮-১৮৬০) এবং দ্বিতীয় বিশ্বযুদ্ধের পর জ্যাকোওট-লেভার্জেন দ্বারা নতুন অঙ্গ নির্মিত হয়েছিল।

## চিত্র সমাহার

File:RouenCathedral Monet 1894.jpg|
File:Claude Monet 033.jpg|
File:Camille Pissarro 036.jpg|
File:Notre-Dame de Rouen, Nave 20140521 1.jpg| 


## আরও দেখুন

## তথ্যসূত্র

## বহিঃসংযোগ
* অফিসিয়াল ওয়েবসাইট
* রুয়েন সোইন উপত্যকার পর্যটন বোর্ডের ওয়েবসাইট
* ভার্চুয়াল ট্যুর

বিষয়শ্রেণী:গগনচুম্বী অট্টালিকা
বিষয়শ্রেণী:১৮৭৬-এ সম্পন্ন গির্জা
বিষয়শ্রেণী:ফ্রান্সের রোমান ক্যাথলিক ক্যাথেড্রাল
বিষয়শ্রেণী:১৮৭৬-এ ফ্রান্সে প্রতিষ্ঠিত
বিষয়শ্রেণী:প্রাক্তন বিশ্বের সবচেয়ে উঁচু ভবন
হিম পর্যায়

**হিম পর্যায়** (Glacial period) এমন একটি যুগ যখন পৃথিবীর পৃষ্ঠ মেরু অঞ্চল ও পাহাড়ি অঞ্চল হতে উৎপন্ন পাতলা বরফের অসংখ্য খন্ড দিয়ে আচ্ছাদিত ছিল। এই যুগ প্রায়  ১,২০,০০০ বছর আগে শুরু হয় এবং প্রায় ১৫,০০০ বছর আগে সমাপ্ত হয়। একটি হিম পর্যায় বলতে বরফ যুগের মধ্যবর্তী একটি সময়ের অন্তর (কয়েক হাজার বছর) বোঝায় যাকে শীতল তাপমাত্রা ও হিমবাহের অগ্রসরতার দ্বারা চিহ্নিত করা হয়। আন্তঃহিম পর্যায় (Interglacials) দ্বারা দুটি হিম পর্যায়ের মধ্যবর্তী উষ্ণতর জলবায়ুর সময়কালকে বোঝায়। শেষ হিম পর্যায় প্রায় ১৫,০০০ বছর পূর্বে শেষ হয়েছিল। বর্তমান আন্তঃহিম-পর্যায় হচ্ছে হলোসিন যুগ। যেসময়ে পৃথিবীতে কোন হিমবাহ থাকে না, সেই সময়কে গ্রীনহাউজ জলবায়ু অবস্থা বলা হয়।
## কোয়াটারনারি হিমযুগ

কোয়াটারনারি হিমায়ন (২.৬ মিলিয়ন বছর পূর্ব থেকে বর্তমান পর্যন্ত) এর মধ্যে একাধিক হিম পর্যায় ও আন্তঃহিমপর্যায় রয়েছে।

## শেষ হিম পর্যায়

থাম্ব|হিমচক্রে কার্বন ডাইঅক্সাইড নিসরণ (ppm এ)
শেষ হিম পর্যায় বলতে বর্তমান বরফ যুগের কোয়াটারনারি হিমায়নের শেষ হিম পর্যায়কে বোঝায়, যা ১,১৫,০০০ বছর পূর্বে প্লাইস্টোসিন যুগে শুরু হয়েছিল এবং প্রায় ১১,৭০০ বছর পূর্বে সমাপ্তি ঘটে। সেই সময়ের এই হিমায়নের কারণে উত্তর গোলার্ধের অনেক স্থানই হিমায়িত হয়, এবং এইসকল স্থানীয় হিমায়ন এদের ভৌগোলিক বণ্টনের উপর ভিত্তি করে বিভিন্ন নামে পরিচিত: *উইসকনসিন*  (উত্তর আমেরিকায়), *ডেভেনসিয়ান* (যুক্তরাজ্যে), *মিডিয়ান্ডিয়ান* (আয়ারল্যান্ডে), *উর্ম* (আল্পসে), *ওয়েইচসেল* ( মধ্য ইউরোপের উত্তরে), *ডালি* (পূর্ব চীনে), *বেইয়ে* (উত্তর চীনে), *তাইবাই* (শাআনশিতে), *লুওজিশান* (দক্ষিণ পশ্চিম সিচুয়ানে), *জাগুনাও* (উত্তর পশ্চিম সিচুয়ানে), *টিয়ানচি* (তিয়ান সান পর্বতমালায়), *কোমোলাংমা* (হিমালয় পর্বতমালায়), *লিয়ানকুইহুয়ে* (চিলিতে)। এই হিমবাহ তার সর্বোচ্চ সীমায় পৌঁছেছিল আজ থেকে ১৮,০০০ বছর পূর্বে, তখন ইউরোপে বরফ উত্তর জার্মানিতে পৌঁছে গিয়েছিল। গত ৬৫০,০০০ বছরের মধ্যে, গড়ে সাতবার হিমবাহের অগ্রসর ও পশ্চাদপ্রসরণ এর পর্যায় ঘটেছে।

## পরবর্তী হিম পর্যায়
যেহেতু কক্ষপথগত পরিবর্তন এর ভবিষ্যদ্বাণী করা যায়, কাজেই পৃথিবীর কক্ষপথগত পরিবর্তন নিয়ে তৈরি করা কম্পিউটার মডেল ভবিষ্যৎ জলবায়ু সম্ভাবনার ভবিষ্যদ্বাণী করতে পারে। কিন্তু এই ভবিষ্যদ্বাণীতে দুটো বাঁধা রয়েছে: প্রথমত মানবসৃষ্ট প্রতিক্রিয়াসমূহের (মানুষের দ্বারা হওয়া বৈশ্বিক উষ্ণায়ন) ফলে সংক্ষিপ্ত সময়ে বিশাল প্রভাব তৈরি হবার সম্ভাবনা রয়েছে, এবং দ্বিতীয়ত অরবিটাল ফোর্সিং ঠিক কী প্রক্রিয়ায় জলবায়ুকে প্রভাবিত করে তা এখনও ভাল ভাবে জানা যায় নি। বারজার এবং লউত্রে এর গবেষণা নির্দেশ করছে, বর্তমানে থাকা উষ্ণ জলবায়ু আরও ৫০,০০০ বছর ধরে চলতে পারে।

## আরও দেখুন

* জলবায়ু
* সাইক্লোস্ট্র্যাটিগ্রাফি
* ভূতাত্ত্বিক সময়
* হিমবাহ
* গ্রীনহাউজ ও আইসহাউজ পৃথিবী
* তুষারযুগ
* আন্তঃহিম-পর্যায় এবং আন্তঃস্টেডীয়-পর্যায় 
* শেষ সর্বোচ্চ হিমায়ন
* শেষ হিম পর্যায়
* মিলানকোভিচ চক্র
* কোয়াটারনারি হিমায়ন
* স্নোবল পৃথিবী
* হিমায়নের সময়কাল
* ইয়ারকোভস্কি ক্রিয়া
* ইয়ারকোভস্কি-ও'কিফে-র‍্যাজিয়েভস্কি-প্যাডাক ক্রিয়া

## তথ্যসূত্র


বিষয়শ্রেণী:হিমবিদ্যা
বিষয়শ্রেণী:হিমবিজ্ঞান